ตั้ง ทองอุไร-ผ่องเพ็ญเป็นรองผู้ว่าฯธปท.
บอร์ดแบงก์ชาติมีมติแต่งตั้ง ทองอุไร -ผ่องเพ็ญ เป็นรองผู้ว่าการฯ ธปท. แทนผู้บริหารเดิมที่เกษียณอายุ
30 ส.ค. 2555

บอร์ดแบงก์ชาติมีมติแต่งตั้ง ทองอุไร -ผ่องเพ็ญ เป็นรองผู้ว่าการฯ ธปท. แทนผู้บริหารเดิมที่เกษียณอายุ
 




นายชาญชัย บุญฤทธิ์ไชยศรี เลขานุการคณะกรรมการธนาคารแห่งประเทศไทย (ธปท.) เปิดเผยว่า ที่ประชุมคณะกรรมการเช้าวันนี้  ซึ่งมี นายวีรพงษ์ รามางกูร  หรือ ดร.โกร่ง เป็นประธาน มีมติแต่งตั้ง รองผู้ว่าการแบงก์ชาติ ทดแทนตำแหน่งที่เกษียณอายุ ดังนี้ 1. แต่งตั้ง นางทองอุไร ลิ้มปิติ เป็นรองผู้ว่าการด้านบริหาร แทนนายสรสิทธิ์ สุนทรเกศ รองผู้ว่าฯที่ไปรับตำแหน่ง ผู้อำนวยการสถาบันคุ้มครองเงินฝาก ตามมติ ครม.ก่อนหน้านี้ จึงให้นางทองอุไร ดำรงตำแหน่งแทน มีผล 2 ก.ย. 55 
2. แต่งตั้งนางผ่องเพ็ญ เรืองวีรยุทธ ผู้ช่วยผู้ว่าการสายตลาดการเงิน เป็นรองผู้ว่าการ ด้านเสถียรภาพการเงิน แทน นางสุชาดา กิระกุล ที่เกษียณอายุราชการ  มีผล 1 ต.ค. 55